पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शिक्षा विभाग ने सत्र 2012-13 में निजी स्कूलों में आरटीई की तहत निशुल्क प्रवेश पाने वाले विद्यार्थियों की पुनर्भरण राशि की दूसरी किस्त बांटने की तैयारी कर ली है। यह राशि इस महीने के अंत तक स्कूलों के खातों में जमा हो जाएगी। जिले के करीब 4 हजार निजी स्कूलों को इसका फायदा मिलेगा।
पहली किस्त मार्च में स्कूलों के खाते में भेजी जा चुकी है। जबकि जयपुर जिले की 107 स्कूलों के अकाउंट नंबर गलत होने की वजह से इनकी पहली किस्त की राशि अटक गई थी। अब इनके अकाउंट नंबर की सही जानकारी लेकर दोनों किस्त जमा कराई जाएगी। डीईओ प्रारंभिक राधामोहन गुप्ता का कहना है कि दूसरी किस्त की राशि बीईईओ के खाते में जून के मध्य तक जमा कराने के प्रयास किए जा रहे हैं। ताकि इस महीने के अंत तक दूसरी किस्त स्कूलों को मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn